
ROMÂNIA

JUDEŢUL SATU MARE
MUNICIPIUL SATU MARE
  Nr. 43623/22.07.2026
Primarul Municipiului Satu Mare, Kereskényi Gábor
În temeiul prevederilor art. 136 alin. (1) din O.U.G.nr.57/20019 privind Codul Administrativ, cu modificările și completările ulterioare, îmi exprim inițiativa de promovare a proiectului de hotărâre privind aprobarea regulamentului de organizare și funcționare al Poliției Locale Satu Mare, în susținerea căruia formulez următorul:
REFERAT DE APROBARE

Poliția Locală Satu Mare este o instituție publică de interes local, înființată în conformitate cu prevederile Legii nr. 155/2010 a poliției locale, republicată, cu modificările și completările ulterioare, având ca scop îndeplinirea atribuțiilor stabilite prin lege în domenii precum menținerea ordinii și liniștii publice, apărarea drepturilor și libertăților fundamentale ale cetățenilor, protejarea proprietății publice și private, precum și prevenirea și descoperirea faptelor de natură contravențională și, după caz, sprijinirea activităților de prevenire și combatere a faptelor de natură penală, în limitele competențelor legale.

Având în vedere modificările intervenite în structura organizatorică a Poliției Locale Satu Mare, aprobate prin hotărâre a Consiliului Local al Municipiului Satu Mare, se impune actualizarea și corelarea Regulamentului de organizare și funcționare al instituției cu noua organigramă și cu statul de funcții aprobate.

Actualizarea regulamentului este necesară pentru asigurarea concordanței dintre structura organizatorică aprobată și cadrul normativ intern care reglementează modul de organizare și desfășurare a activității instituției, astfel încât să fie reflectate în mod clar și unitar structura instituțională, atribuțiile, competențele, responsabilitățile și relațiile funcționale dintre structurile componente ale Poliției Locale Satu Mare.

Corelarea Regulamentului de organizare și funcționare cu structura organizatorică actuală constituie o condiție necesară pentru desfășurarea activității instituției în condiții de legalitate, eficiență, eficacitate și responsabilitate administrativă, contribuind totodată la clarificarea circuitului decizional și la delimitarea corespunzătoare a atribuțiilor și responsabilităților la nivelul structurilor organizatorice.

Reorganizarea și actualizarea cadrului de organizare și funcționare al Poliției Locale Satu Mare se realizează cu respectarea prerogativelor conferite angajatorului de legislația în vigoare. În acest sens, sunt incidente prevederile art. 40 alin. (1) lit. a) și b) din Legea nr. 53/2003 – Codul muncii, republicată, cu modificările și completările ulterioare, potrivit cărora angajatorul are dreptul de a stabili organizarea și funcționarea unității, precum și atribuțiile corespunzătoare pentru fiecare salariat, în condițiile legii.

Prin conținutul său, Regulamentul de organizare și funcționare asigură cadrul necesar pentru desfășurarea activității instituției în condiții de legalitate, coerență, eficiență și eficacitate, contribuind la clarificarea responsabilităților și la buna desfășurare a procesului administrativ.

În conformitate cu prevederile O.U.G. nr. 57/2019 privind Codul administrativ, cu modificările și completările ulterioare, precum și cu dispozițiile Legii nr. 155/2010 a poliției locale, republicată, cu modificările și completările ulterioare, Consiliul Local al Municipiului Satu Mare exercită atribuțiile privind organizarea și funcționarea Poliției Locale Satu Mare, în condițiile legii.

Astfel, potrivit prevederilor art. 30 lit. a) din Legea nr. 155/2010, cu modificările și completările ulterioare, consiliul local aprobă, la propunerea primarului, regulamentul de organizare și funcționare al poliției locale.

Față de cele prezentate, ținând seama de necesitatea corelării Regulamentului de organizare și funcționare al Poliției Locale Satu Mare cu structura organizatorică aprobată, precum și de necesitatea asigurării unui cadru organizatoric și funcțional clar, coerent și conform cu prevederile legale în vigoare, supun spre analiză și aprobare Consiliului Local al Municipiului Satu Mare proiectul de hotărâre privind aprobarea Regulamentului de organizare și funcționare al Poliției Locale Satu Mare, în forma propusă de executiv.
INIŢIATOR PROIECT

   PRIMAR

     Kereskényi Gábor

PAGE  
4
Th./Red.: URC

